Un atołon o àtoło el xe na ìzoła conponesta da na partegolar formasion de tera emerxesta e lagune, prexente inte i osèani Pasìfego e Indian e ciapada rento le latitudene tropegałe. El so nome el riva da na espresion de la lengua de łe Isole Maldive, atholhu . La formasion dei atołoni la xe dovesta, inte la majoria dei caxi, da l'erusion vulcànega che, partegolarmente viołenta, ła provochea un colasar del cono vulcànego, co la consevente permanensa de rudenasi par de sora de la superficie marina che la provoca la formasion de na laguna, de norma sircołar.